lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv ru zh en es lv lv lv lv lv lv lv lv lv lv lv lv lv lv lv lv lv lv lv es lv es lv lv lv lv lv lv lv lv nl lv lt lv en nl gl lv lv lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Jelgavas skolās problēmas rada augstā saslimstība ar Covid-19 pedagogu vidū – ZZ.lv
Vārda dienas svin: Amālija, Amēlija
andra.ozola@zz.lv - 25.01.2022 - 14:29
Saslimstība ar Covid-19 šobrīd ir augusi visās vecuma grupās, bet visvairāk – 10–19 gadus veco iedzīvotāju vidū, informē Jelgavas pašvaldības Sabiedrisko attiecību pārvaldē.
Jelgavas Izglītības pārvaldes vadītāja Gunta Auza, komentējot epidemioloģisko situāciju Jelgavas izglītības iestādēs, atzīst, ka saslimstība gan pedagogu, gan darbinieku, gan izglītojamo vidū ir mainīga, taču ar augošu tendenci. Visbūtiskāk mācību procesa norisi ietekmē saslimstība pedagogu vidū, kā dēļ skolas nevar nodrošināt visu mācību stundu norisi.
G.Auza atzīst, ka situācija gan skolās, gan pirmsskolas izglītības iestādēs strauji mainās. “Piemēram, piektdien situācija bija viena, bet pirmdien jau pavisam cita – saņēmām ziņas par vēl vairākiem Covid-19 pozitīviem gadījumiem, kas būtiski ietekmē skolu un arī bērnudārzu darbu. Šobrīd Covid-19 nav skāris tikai vienu skolu, pārējās saslimuši ir gan darbinieki, gan skolēni, savukārt pirmsskolā tikai trīs pašvaldības bērnudārzos no 11 neviena grupa nav karantīnā,” stāsta G.Auza.
Pārvaldes vadītāja skaidro, ka sarežģītākā situācija šobrīd ir Jelgavas 4. vidusskolā, kur ir visvairāk pozitīvo Covid-19 gadījumu un visvairāk klašu atrodas karantīnā. “Mācību process tiek turpināts attālināti vai daļēji attālināti, taču kopumā situācija skolās ir sarežģīta, jo ir ļoti augsta saslimstība tieši pedagogu vidū, līdz ar to atsevišķas skolas nevar nodrošināt visu mācību stundu norisi,” skaidro G.Auza, norādot, ka skolas katru situāciju cenšas risināt individuāli, izvērtējot savas iespējas. Jāpiebilst gan, ka skolotāji, kuri noteikti kā Covid-19 pozitīvo personu kontaktpersonas, katru dienu izglītības iestādē veic paštestu un darbu turpina.
Pēc Izglītības pārvaldes datiem, 25. janvārī no 175 klasēm karantīnā atrodas 18 klases 1.–6. klašu grupā, septiņas no 101 klases 7.–9. klašu grupā un viena klase no 45 10.–12. klašu grupā. Pašvaldības bērnudārzos karantīnā ir 27 grupas no 103, bet privātajās pirmsskolas izglītības iestādēs no 49 grupām karantīna noteikta 10 grupām. Taču jāuzsver, ka situācija strauji mainās.
Aizvadītajā nedēļā pilnībā attālināti izglītības process notika 17 izglītības iestādēs, aģentūru LETA informēja Izglītības kvalitātes valsts dienesta vecākā eksperte Jana Veinberga.
No 17.janvāra līdz 21.janvārim pilnībā attālināti mācības notika 12 vispārējās izglītības iestādēs – piecās pamatskolās, četrās vidusskolās, divās sākumskolās un vienā ģimnāzijā. Tāpat attālinātās mācības notika vēl divās pirmsskolas izglītības iestādēs, divās speciālās izglītības iestādēs un vienā profesionālās ievirzes mūzikas un mākslas izglītības iestādē.
Saturs turpināsies pēc reklāmas.
Savukārt pirmsskolas izglītībā piecgadniekiem un sešgadniekiem Covid-19 dēļ karantīnā visvairāk bija devusies daļa grupas no bērnudārziem Rīgā, Daugavpilī, Jelgavā, Liepājā un Ogres novadā.
Kopumā Latvijā pirmsskolas izglītības līmenī piecgadniekiem un sešgadniekiem saslimšanas ar Covid-19 dēļ karantīna bija noteikta 4,05% bērnudārzu grupu. Vēl 6,06% bērnudārzu grupu karantīna bija noteikta daļēji. Šie abi rādītāji ir augstāki nekā iepriekšējā nedēļā.
Pamatizglītības līmenī attālinātajās mācībās visvairāk bija nosūtīti Rīgas, Daugavpils, Jelgavas, Liepājas un Ogres novada skolu 1.-6.klašu skolēni.
Saturs turpināsies pēc reklāmas.
Ja iepriekš kopumā pamatizglītības posmā attālināti mācījās 5,92% no visa klašu skaita, tad pagājušajā nedēļā jau 18,12%.Savukārt vēl 4,38% klašu attālināti mācījās daļa skolēnu.
Savukārt vidējo izglītību visvairāk attālināti apguva daļa Rīgas skolēnu. Visā Latvijā attālinātās mācības bija noteiktas 10,81% no klašu skaita un vēl 9,5% gadījumos – daļai no klasēm, kas bija lielāki rādītāji nekā iepriekšējā nedēļā.
Attālinātās mācības bija noteiktas arī daļā profesionālās izglītības iestāžu. Pamatizglītībā 24 gadījumos attālināti mācījās daļa klases un 65 gadījumos – visa klase, savukārt vidējā izglītībā attālinātās mācības noteiktas 138 klasēm pilnībā, kā arī 39 klasēm – daļēji.
Saturs turpināsies pēc reklāmas.
Visvairāk attālināti profesionālo izglītību apgūst Rīgas un Siguldas novadu skolēni – visa klase gan pamatizglītībā, gan vidējā izglītības līmenī.
Šonedēļ Zemgalē notiks militāro mācību “Namejs 2022” aktīvā fāze
Trešdien debesis no jauna apmāksies un mazliet līs
Jelgavā lapas nelielos daudzumos bez maksas var nodot dalīto atkritumu vākšanas laukumos
Mirušo Covid-19 pacientu skaits Latvijā pārsniedzis 6000
Jelgavā no 1.novembra un nākamā gada 1. maija pieaugs maksa par ūdeni un kanalizāciju
Izmaksās 152 290 eiro kompensācijās par vakcinācijas pret Covid-19 komplikācijām
Lai komentētu, jums jāpiesakās sistēmā.
Vai Latvijā ir nopērkami mazlietoti BMW, kas tiešām kalpos ilgi?
Sagatavojiet savu dārzu ziemai ar Kärcher instrumentiem
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.